open-index/open-wikipedia-markdown huggingface dataset:
Kalasataman terveys- ja hyvinvointikeskus

**Kalasataman terveys- ja hyvinvointikeskus** on Helsingin kaupungin sosiaali-, terveys- ja pelastustoimialan palvelutalo, joka toimii Sörnäisten kaupunginosan Kalasataman osa-alueella. Se sijaitsee vajaat 200 metriä Kalasataman metroasemalta itäkoilliseen. 

Kalasataman terveys- ja hyvinvointikeskus aloitti toimintansa 5. helmikuuta 2018. Herttoniemen, Kallion ja Vallilan terveysasemat sulkivat ovensa kolme päivää aiemmin, ja niiden asiakkaat ohjattiin jatkossa Kalasatamaan. 

Terveys- ja hyvinvointikeskus palvelee yli tuhatta ihmistä päivittäin, ja se työllistää noin 500 ihmistä.

## Kritiikki
Kalasatama on saanut toimintansa alkukuukausina kritiikkiä muun muassa kulkuyhteyksistään, tilojen suunnittelusta, kuten kuvantamiskeskuksen (röntgenin) unohtumisesta, ja auringonvalon puutteesta työhuoneissa, lääkäreiden ajan vähyydestä asiakkailleen ja tarvikkeiden ja apuvälineiden puutteista vastaanottohuoneissa sekä sisääntuloaulassa itsekseen höpisevästä Pepper-palvelurobotista. Henkilökunnalla ei ole omia vastaanottohuoneita, jolloin esimerkiksi osa lääkäreistä on siirrellyt keskeimpiä työvälineitään kulloiseenkin työhuoneeseen matkalaukussa. Kritiikin pohjalta on palvelukeskuksen toimintaan jo tehty joitain muutoksia, ja loppuvuoden 2018 aikana havaittuihin ongelmiin haetaan lisäratkaisuja.

## Taide
Kalasataman ala-aulojen katossa roikkuu taiteilija Jenni Ropen suunnittelema *Mobile E & W* -teos (2018). Se jakautuu kahteen aulaan, ja sen sanotaan olevan Suomen suurin mobile.
 

Kalasataman terveys- ja hyvinvointikeskus - Helsinki - 3.jpg|Kalasataman terveys- ja palvelukeskuksen sisääntuloaulaa. Kuvan yläosassa näkyy osa katosta riippuvasta taiteilija Jenni Ropen *Mobile E & W* -teoksen itäisemmästä osasta (2018).
Kalasataman terveys- ja hyvinvointikeskus - Helsinki - 4.jpg|Sisääntuloaulan neuvova Pepper-palvelurobotti, joka ryhtyy puhumaan jos sen lähelle menee.

## Lähteet

## Aiheesta muualla

*Helsingin terveysasemien yhteystiedot (hel.fi)
* Kaisa Paastela (30.5.2018) Kalasataman terveysaseman lääkäriltä karu arvio Ylellä: "Kukaan, joka täällä aikoisi itse työskennellä, ei olisi suunnitellut taloa näin" (helsinginuutiset.fi)
* Jari Pietiläinen (10.5.2018) Professori tyrmistyi kohtelusta terveysasemalla Helsingissä – "Kellään ei ole vastuuta potilaasta" 
* Susanna Siironen (10.1.2018) Tällainen jätti korvaa pienet terveyskeskukset – Neliöitä 18 000, auki 13 tuntia päivässä ja 120 000 potentiaalista asiakasta (yle.fi)
* Sanna Jompero (21.6.2017) Tällainen on jättimäinen uuden ajan terveyskeskus Helsingissä – "Noin kuusi jalkapallokenttää päällekkäin" (helsinginuutiset.fi)
Good Witch (täsmennyssivu)

**Good Witch** tarkoittaa seuraavia asioita:

* *[[The Good Witch]]*, Hallmark Channelin vuonna 2008 julkaisema elokuva
** *[[Haltiatar Cassie ja kutsumaton vieras]]* (*The Good Witch's Garden*), vuonna 2009 julkaistu toinen osa
** *[[The Good Witch's Gift]]*, vuonna 2010 julkaistu kolmas osa
** *[[The Good Witch's Family]]*, vuonna 2011 julkaistu neljäs osa
** *[[The Good Witch's Charm]]*, vuonna 2012 julkaistu viides osa
** *[[The Good Witch's Destiny]]*, vuonna 2013 julkaistu kuudes osa
** *[[The Good Witch's Wonder]]*, vuonna 2014 julkaistu seitsemäs osa
* *[[Good Witch]]*, vuonna 2015 alkanut televisiosarja
Leicester Riders

**Leicester Riders** on brittiläinen koripalloseura Leicesteristä. Se pelaa kotiottelunsa Leicester Arenalla.

Seura perustettiin vuonna 1967 nimellä **Loughborough All-Stars**. Vuonna 1981 se vaihtoi nimensä **Leicester All-Stars**:iksi, vuonna 1986 **Leicester City Riders**iksi ja vuonna 1997 nykyiselleen. Seura on voittanut neljä Britannian mestaruutta, kolmesti Britannian cup-mestaruuden (BBL Trophy) ja kahdesti Britannian liigacupin (BBL Cup). Kaudella 2018–2019 Riders osallistuu Mestarien liigaan ollen ensimmäinen brittijoukkue eurokentillä yli vuosikymmeneen.

## Lähteet

## Aiheesta muualla
* Seuran verkkosivut 
* Seura eurobasket.com-sivustolla
Kilon terveysasema

**Kilon terveysasema** on Espoon Kilon kaupunginosassa toimiva Länsi-Uudenmaan hyvinvointialueen terveysasema.

Vuonna 2004 valmistuneen viisikerroksisen Kilon sosiaali- ja terveysaseman rakennuksen on suunnitellut arkkitehtitoimisto Brunow & Maunula.

Maaliskuussa 2012 terveysaseman potilastoimistossa sattui pienehkö tulipalo, jonka johdosta terveysaseman toiminta siirrettiin muutamien päivien ajaksi Leppävaaraan. 

## Lähteet

## Aiheesta muualla
*Hätätilanteet  (espoo.fi)
Red Bull Air Race World Championship -kausi 2018

**Red Bull Air Race World Championship -kausi 2018** oli Red Bull Air Race World Championship -sarjan 13. kausi. Kauden kahdeksasta kilpailusta ensimmäinen järjestettiin Abu Dhabissa 2.–3. helmikuuta. Kauden päätti Fort Worthin osakilpailu 17.–18. marraskuuta.

Mestaruuden voitti tšekkiläinen Martin Šonka, jolle mestaruus oli uran ensimmäinen. Mestaruus ratkesi vasta kauden viimeisessä kilpailussa, jossa Šonka oli vuorossa viimeisenä ja voitti. Challenger Classin mestaruuden voitti puolalainen Luke Czepiela.

## Lentäjät ja lentokoneet

### Master Class

### Challenger Class
Challenger Classissa kaikilla lentäjillä oli käytössään Zivko Edge 540 V2.

## Kilpailukalenteri
Kausi alkoi 2.–3. helmikuuta Abu Dhabin osakilpailulla. Sitä seurasivat kilpailut Cannesissa, Chibassa, Budapestissä, Kazanissa, Wiener Neustadtissa ja Indianapoliksessa. Kauden päätöskilpailu oli alun perin tarkoitus järjestää Aasiassa, mutta se siirrettiin Fort Worthiin, jossa kausi päättyi 17.–18. marraskuuta.

## Tulokset
### Master Class
Pisteet kymmenelle parhaalle 15–12–9–7–6–5–4–3–2–1.

### Challenger Class
Pisteet viidelle parhaalle 10–8–6–4–2. Jokainen lentäjä osallistui vähintään neljään ensimmäisistä seitsemästä osakilpailusta. Näistä seitsemästä kilpailuista neljä parasta tulosta lasketaan mukaan kokonaispisteisiin, ja seitsemän kilpailun jälkeen kuusi parasta lentäjää pääsee mukaan kahdeksanteen kilpailuun.

## Lähteet
The Good Witch

**The Good Witch** on vuonna 2008 julkaistu kokoperheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter. Elokuva esitettiin The Hallmark Channelin kanavalla 19. tammikuuta 2008.

*The Good Witch* on ensimmäinen osa seitsemän elokuvan kokonaisuudesta, joiden jälkeen tarinaa jatkettiin vuonna 2015 alkaneessa *[[Good Witch]]* -televisiosarjassa.

## Näyttelijät

## Tuotanto
Elokuvaa kuvattiin Kanadan Hamiltonin ja Niagara-on-the-Laken kaupungeissa Ontarion provinssissa.

## Vastaanotto
*The Good Witch* oli Hallmark Channelin toiseksi parhaiten arvosteltu elokuva vuonna 2018.

## Jatko-osat
Elokuvasarjan jatko-osat *[[Haltiatar Cassie ja kutsumaton vieras]]* (2009), *[[The Good Witch’s Gift]]* (2010), *[[The Good Witch’s Family]]* (2011), *[[The Good Witch’s Charm]]* (2012), *[[The Good Witch’s Destiny]]* (2013) ja *[[The Good Witch’s Wonder]]* (2014) esitettiin Hallmark Channelin kanavalla.

Hallmark Channel jatkoi elokuvien tarinaa vuonna 2015 *[[Good Witch]]* -televisiosarjan myötä.

## Lähteet

## Aiheesta muualla
* ''The Good Witch'' HallmarkMoviesAndMysteries.comissa  
* 
*
Hosangerin kirkko

**Hosangerin kirkko** (kirjanorjaksi *Hosanger kirke*, ) on kirkko Norjassa Vestlandin läänissä Osterøyn kunnassa Hosangerin kylässä. Se toimii Hosangerin seurakunnan kirkkona. Se on rakennettu vuonna 1796.

## Historia
Paikalla oli sauvakirkko keskiajalla, ja se korvattiin myöhemmin puukirkolla. Vuoden 1795 joulupäivänä kirkko syttyi salamaniskusta ja paloi. Uusi kivestä muurattu kirkko valmistui jo 1796. Vuosina 1863–1865 kirkkoa laajennettiin länteen. Vuonna 1899 hankittiin edelleen käytössä olevat Olsen og Jørgensenin valmistamat urut. Vuosina 1962–1964 laajennettiin kirkkoa rakentamalla sakaristo kirkon eteläpuolelle.

## Nykyaika
Kirkko on Hosangerin seurakunnan kirkko Arnan ja Åsanen rovastikunnassa Bjørgvinin hiippakunnassa. Se on muurattu ja suorakaiteen muotoinen ja siinä on 275 istumapaikkaa.

## Viitteet
Lentopallon miesten maailmanmestaruuskilpailut 2018

**Lentopallon miesten maailmanmestaruuskilpailut 2018** pelattiin Bulgariassa ja Italiassa 9.–30. syyskuuta. Mukana oli 24 joukkuetta. Mitaliottelut pelattiin Torinossa, Italiassa. Mestaruuden voitti toisen peräkkäisen kerran Puola, hopeaa sai Brasilia ja pronssille sijoittui Yhdysvallat.

## Pelipaikat

## Turnausjärjestelmä
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin neljässä neljän joukkueen lohkossa. Toiselta kierrokselta, jonka tuloksiin laskettiin myös ensimmäisen kierroksen ottelut, pääsivät jatkoon lohkovoittajat sekä kaksi parasta lohkokakkosta. Kolmannella kierroksella kuusi joukkuetta pelasivat kahdessa kolmen joukkueen lohkossa, joista molemmista kaksi parasta selviytyi välieriin. Välierien häviäjät pelasivat pronssiottelussa ja voittajat loppuottelussa.

Lohkovaiheissa sijoituksen ratkaisivat ensisijaisesti voitot, toissijaisesti pisteet, sitten eräsuhde, neljäntenä eräpisteiden suhde ja viidentenä joukkueiden keskinäinen ottelu.

## Ensimmäinen kierros
### Lohko A

### Lohko B

### Lohko C

### Lohko D

## Toinen kierros
### Lohko E

### Lohko F

### Lohko G

### Lohko H

## Kolmas kierros
### Lohko I

### Lohko J

## Välierät

## Pronssiottelu

## Loppuottelu

## Lopulliset sijoitukset

## Lähteet
* Viralliset sivut 

### Viitteet
Einar Emanuelsson

**Einar Emanuelsson** (s. 3. huhtikuuta 1997 Kiiruna, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän on pelipaikaltaan oikea laitahyökkääjä. Emanuelsson laukoo oikealta.

## Ura
### Seuraura
Emanuelsson on Kiruna IF:n kasvatti. Hän siirtyi juniorina sittemmin Skellefteå AIK:hon, mutta Emanuelsson palasi kesken B-juniorikauden 2012–2013, tammikuussa 2013 kasvattajaseuraansa Kiirunaan, jonka paras pistemies ja maalintekijä hän oli J18 Elitissä tehoilla 12+8=20. Emanuelsson palkittiin samalla kaudella TV-Puckenin parhaana hyökkääjän Sven Tumbas Stipendiumilla. Kaudeksi 2013–2014 hän siirtyi Luleå HF:n J18-junioreihin, joiden paras maalintekijä Emanuelsson oli J18 Allsvenskanissa kymmenellä osumallaan. Hän pelasi suurimman osan kaudestaan kuitenkin seuran J20-junioreissa. Vain 16-vuotias Emanuelsson pelasi kauden aikana myös kaksi European Trophy -ottelua Luulajan SHL-joukkueessa, jossa hän debytoi 20. joulukuuta 2013 suomalaista JYPiä vastaan.

Kaudella 2014–2015 Emanuelsson voitti tehoilla 14+15=29 Luulajan J20-junioreiden sisäisen pistepörssin sekä jakoi sisäisen syöttöpörssin voiton Tim Söderlundin kanssa. Hän pelasi ensimmäisen ja kauden ainoaksi jääneen SHL-ottelunsa 10. syyskuuta 2014 Skellefteå AIK:ta vastaan. Emanuelsson sai ottelussa jääaikaa vain 20 sekuntia ja hän keräsi teholukeman -1. Kaudella 2015–2016 Emanuelsson pelasi olkapäävamman vuoksi vain yhdeksän ottelua Luulajan J20-junioreissa. 

Kaudella 2016–2017 Emanuelsson oli Luulajan J20-joukkueen paras pistemies ja maalintekijä tehoilla 18+22=40. Hän jakoi koko J20 SuperElitin maalipörssin seitsemännen sijan Linköping HC:tä ja AIK IF:ää edustaneen Christian Blomqvistin sekä HV71:n Isac Brännströmin kanssa. Emanuelsson voitti myös joukkueensa sisäisen tehotilaston lukemalla +19. Hän nousi kauden aikana myös Luulajan SHL-joukkueeseen, jossa Emanuelsson vakiinnutti paikkansa tehden varsinaisen tulokaskautensa aikana 34 runkosarja-, kahdessa playoff- ja yhdessä Mestarien liigan ottelussa tehot 4+3=7. Hän teki SHL-uransa avausmaalin 10. joulukuuta 2016 vieraissa Karlskrona HK:ta vastaan. Samassa kuussa Emanuelsson teki Luulajan kanssa kevääseen 2017 asti ulottuvan SHL-sopimuksen.

Syyskuussa 2017 Emanuelsson teki yhdessä isoveljensä Petterin kanssa kolmivuotisen, kevääseen 2021 asti ulottuvan jatkosopimuksen Luulajan kanssa. Kaudella 2017–2018 hän jakoi tehoilla 13+13=26 joukkueen sisäisen maalipörssin kolmannen sijan Robin Kovácsin ja Johan Harjun kanssa sekä sisäisen pistepörssin neljännen sijan Harjun kanssa.

### Maajoukkueura
Emanuelsson pelasi alle 18-vuotiaiden Ivan Hlinkan muistoturnauksessa vuonna 2014 ja saman vuoden tammikuussa World U-17 Hockey Challengessa. Yhteensä hän on pelannut 21 poikien maaottelua.

## Muuta
Emanuelssonin isoveli Petter pelaa Oulun Kärpissä.

## Tilastot

## Lähteet
*
*
*

### Viitteet
Veli-Juhani Savio

**Veli-Juhani Savio** (28. tammikuuta 1929 Kokkola – 3. toukokuuta 2007 Espoo) oli suomalainen ekonomi. Veli-Juhani Savio valmistui ekonomiksi 1951 Helsingin Kauppakorkeakoulusta. Hän oli Oy International Business Machines Ab:n palveluksessa vuosina 1952–1984 pääasiassa tietokoneiden myyntitehtävissä ja projektijohtajana. Savio oli mukana tekemässä ohjelmia Suomen ensimmäiselle tietokoneelle lokakuussa 1958 käyttöönotetulle Postipankin IBM 650:lle joka sai nimen Ensi. Savio oli mukana myös 1960-luvun alussa käyttöönotetun valtakunnallisen henkilötunnuksen suunnittelusta vastanneessa toimikunnassa.

Savio kuuluu nykyisen ATK-alan uranuurtajiin. Hän vastasi konevalmistajan puolesta maan ensimmäisen liikekäyttöön tarkoitetun suurtietokonejärjestelmän laitteistojen ja ohjelmistojen toimituksesta ja käyttöönotosta.

Veli-Juhani Savio oli Intian kunniapääkonsuli Juho Savion veljen Joel Savion poika.

## Lähteet
Dallas Fuel

**Dallas Fuel** on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Joukkueen pääsponsori on yhdysvaltalainen pikaruokaketju Jack in the Box, jonka lisäksi sponsoreina toimii myös Favor, Jack’s Link sekä Greyhound.

## Pelaajat

## Valmentajat ja johto

## Lähteet

## Aiheesta muualla
Moottoripyörätrialin maailmanmestaruuskausi 2007

**[[Moottoripyörätrial|Trialin]] maailmanmestaruudesta** ajettiin 33. kerran vuonna **2007**. Mestaruuden vei espanjalainen Toni Bou, joka voitti kauden 11 osakilpailusta yhdeksän. Mestaruus oli Boun ensimmäinen.

## MM-sarjan parhaat

Lähde: 

## Lähteet
Lentopallon naisten maailmanmestaruuskilpailut 2018

**Lentopallon naisten maailmanmestaruuskilpailut 2018** pelattiin Japanissa 29. syyskuuta – 20. lokakuuta. Mukana oli 24 joukkuetta. Mitaliottelut pelattiin Jokohamassa. Muut kisakaupungit olivat Hamamatsu, Kobe, Nagoya, Osaka ja Sapporo. Mestaruuden voitti Serbia, hopealle sijoittui Italia ja pronssia sai Kiina.

## Turnausjärjestelmä
Turnauksen 24 joukkuetta pelasivat ensimmäisellä kierroksella neljässä kuuden joukkueen alkulohkossa. Kunkin alkulohkon neljä parasta joukkuetta etenivät toiselle kierrokselle, joka pelattiin kahdessa kahdeksan joukkueen lohkossa ja johon laskettiin mukaan ensimmäisen kierroksen otteluiden tulokset. Toiselta kierrokselta pääsivät jatkoon lohkojen kolme parasta joukkuetta. Kolmannella kierroksella kuusi joukkuetta pelasivat kahdessa kolmen joukkueen lohkossa, joista molemmista kaksi parasta selviytyi välieriin ja kolmanneksi jääneet pelasivat sijoista viisi ja kuusi. Välierien häviäjät pelasivat pronssiottelussa ja voittajat loppuottelussa.

## Ensimmäinen kierros
### Lohko A

### Lohko B

### Lohko C

### Lohko D

## Toinen kierros
### Lohko E

### Lohko F

## Kolmas kierros
### Lohko G

### Lohko H

## Välierät

## Sijat 5–6

## Pronssiottelu

## Loppuottelu

## Lopulliset sijoitukset

## Lähteet
* Viralliset sivut 

### Viitteet
Rojdi

**Rodji** on Indus-kulttuuriin kuuluva arkeologinen löytöpaikka Intiassa.
Se sijaitsee Gujaratissa. Tarkemmin Saurashtran niemimaalla, Bhadar-joen pohjoisrannalla.
Paikka oli asuttu jatkuvasti 2500-1700 eaa. Rodjin talot tehtiin kivialustalle savesta. Monia Indus-kulttuurille tyypillisiä piirteitä: poltetut tiilet, viemärit jne ei ole löydetty täältä. Rodji B/b-kausien välinen ero suuri, A-B kausien välinen eri liukuvampi
Rodjia rakennettiin voimaperäisesti C-kaudella noin 1900-1700 eaa. Tällöin rakennettiin ulkomuuri ja kumpua uudestaan.

## Ajoitukset
* Rojdi C 1900-1700 eaa. (2000-1700?) Myöhäisharappalainen? Kiillotettu punainen keramiikka, vain tästä kerrostumasta. Vastaa Rangpur C, Surkotada 1 C?
* Rojdi B 2200-1900 eaa. Kypsä harappalainen?
* Rojdi A 2500-2200 eaa. Harappalainen Vastaa osin Rangpur IIA, Rangpur IIB

## Lähteet
Moottoripyörätrialin maailmanmestaruuskausi 2008

**[[Moottoripyörätrial|Trialin]] maailmanmestaruudesta** ajettiin 34. kerran vuonna **2008**. Mestaruuden vei espanjalainen Toni Bou, joka voitti kauden 12 osakilpailusta seitsemän. Espanjan Adam Raga voitti neljä osakilpailua ja Japanin Takahisa Fujinami yhden. Mestaruus oli Boun toinen perättäinen.

## MM-sarjan parhaat

Lähde: 

## Lähteet
* 

### Viitteet
Moottoripyörätrialin maailmanmestaruuskausi 2010

**[[Moottoripyörätrial|Trialin]] maailmanmestaruudesta** ajettiin 36. kerran vuonna **2010**. Mestaruuden vei espanjalainen Toni Bou, jolle voitto oli neljäs perättäinen.

## MM-sarjan parhaat

Lähde: 

## Lähteet
Saarijärvi-sali

**Saarijärvi-sali** on keskisuomalaisen Saarijärven kaupungintalossa sijaitseva konsertti- ja monikäyttösali. Salissa on 220-paikkainen nouseva ja kaartuva katsomo, flyygeli, kokous- ja valaistustekniikkaa sekä elokuvateatterilaitteisto. Urheiluseura Saarijärven Pullistus siirsi vuonna 1947 alkaneen elokuvateatteritoimintansa vuonna 2011 Saarijärvi-saliin, jonka esitystekniikka digitalisoitiin Suomen elokuvasäätiön tuella.

Sektorinmuotoisen salin näyttämö on syvyydeltään 8 metriä, leveydeltään edestä 11,7 metriä ja takaa 3,6 metriä, sekä korkeudeltaan 5,26 metriä. Salin akustiikan on suunnitellut Vahanen-Halme Acoustics Oy.

Saarijärvi-sali sijaitsee Saarijärven kaupungintalon 1. kerroksessa osoitteessa Sivulantie 11. Modernistisen kaupungintalon eri osat ovat valmistuneet 1977 ja 1985.

## Lähteet
Robin Norell

**Robin Fredrik Norell** (s. 18. helmikuuta 1995 Tukholma, Ruotsi) on ruotsalainen jääkiekkopuolustaja.

## Ura
### Seuraura
Norell on Huddinge IK:n kasvatti. Hän siirtyi C-juniori-ikäisenä Djurgårdens IF:ään. Hän toimi kaudella 2012–2013 seuran J18-junioreiden varakapteenina. Chicago Blackhawks varasi Norellin neljännellä kierroksella 111. pelaajana . Saman vuoden elokuussa hän teki ammattilaissopimuksen Djurgårdenin miesten joukkueen kanssa, joka pelasi Ruotsin toiseksi korkeimmalla sarjatasolla HockeyAllsvenskanissa. Norell pelasi joukkueessa kauden aikana 22 runkosarjaottelua tehden viisi syöttöpistettä ja kymmenen Kvalserien-ottelua tehden yhden syöttöpisteen. Djurgårdenin kausi päättyi sarjanousuun SHL:ään. Norell pelasi myös kuusi ottelua epävirallista European Trophy -sarjaa tehden yhden maalin.

Ensimmäisen virallisen miesten pääsarjaottelunsa Norell sai tililleen Mestarien liigassa 24. elokuuta 2014 vieraissa tšekkiläistä HC Zlíniä vastaan. SHL:ssä hän debytoi kauden 2014–2015 avauskierroksella 13. syyskuuta 2014 Växjö Lakers HC:tä vastaan. Norell sai ottelussa jääaikaa 18.49 minuuttia ja hän keräsi teholukeman –1. SHL-uransa avausmaalin Norell teki 10. tammikuuta 2015 vieraissa Växjö Lakers HC:tä vastaan. Kaikkiaan hänen tulokaskautensa toi 48 runkosarja- ja kahdessa playoff-ottelussa tehot 3+6=9. Mestarien liigassa Norell pelasi viisi ottelua ilman tehopisteitä. SHL-kautensa päätteeksi, huhtikuussa 2015 hän siirtyi loppukevääksi amatööritry-out -sopimuksella AHL-joukkue Rockford IceHogsiin, jossa Norell pelasi kolme ottelua ilman tehopisteitä. Toukokuussa hän teki vuoden mittaisen jatkosopimuksen Djurgårdenin kanssa.

SHL-kauden 2015–2016 päätteeksi, maaliskuussa 2016 Norell teki kolmivuotisen tulokassopimuksen Chicago Blackhawksin kanssa. Samalla hänen ilmoitettiin siirtyvän jälleen loppukevääksi Rockford IceHogsin AHL-joukkueen vahvuuteen. Norell pelasi siellä kahdeksan runkosarja- ja kaksi playoff-ottelua tehden kaksi syöttöpistettä. Kauden 2016–2017 hän pelasi siellä kokonaan tehden 65 runkosarjaottelussa tehot 1+8=9. Myös kauden 2017–2018 Norell pelasi kokonaan farmissa. Elokuussa 2018 Blackhawks lainasi hänet kaudeksi 2018–2019 takaisin kotimaahansa Djurgårdenin SHL-joukkueeseen. Joulukuussa Norell teki joukkueen kanssa sopimuksen kahdeksi seuraavaksi kaudeksi. Saman kuun lopulla Blackhawks kauppasi hänet ja puolustaja Brandon Manningin Edmonton Oilersiin vaihdossa puolustaja hyökkääjä Drake Caggiulaan ja puolustaja Jason Garrisoniin. Norell jatkoi kuitenkin Djurgårdenissa kauden loppuun lainalla Oilersista, eikä hän missään vaiheessa siirtynyt organisaatioon.

### Maajoukkueura

Norell pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi hopeaan. Hän pelasi myös alle 18-vuotiaiden MM-kilpailuissa vuonna 2013, jolloin valmennus valitsi Norellin Ruotsin turnauksen yhdeksi kolmesta parhaasta pelaajasta. Hänet valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 31 nuorten ja kymmenen poikien maaottelua.

## Tilastot

## Lähteet

*
*
*

### Viitteet
Juha Torvinen (tutkija)

**Juha Markku Tapani Torvinen** (s. 1975 Kemi) on suomalainen musiikkitieteilijä (filosofian tohtori), joka työskentelee Helsingin yliopistossa musiikkitieteen yliopistonlehtorina.

Torvinen opiskeli musiikkitiedettä Helsingin yliopistossa (filosofian maisteri 2000) ja väitteli samassa oppilaitoksessa vuonna 2007. Hänen 271-sivuisena monografiana julkaistu väitöskirjatutkimuksensa *Musiikki ahdistuksen taitona* puntaroi musiikin ja ahdistuksen suhdetta. Teoreettisen tarkastelunsa Torvinen pohjaa esityisesti Martin Heideggerin näkemykseen ahdistuksesta perusolotilana ihmisen olemassaolossa. Työn konkreettisessa osassa  tarkastellaan musiikin ja ahdistuksen suhdetta tulkitsemalla rock-musiikissa melko tavallinen kitaranhajottaminen kollektiivisen ahdistuksen kanavoinniksi. Toiseksi Erik Bergmanin orkesteriteos *Colori ed improvvisazioni* (1973) hahmottaa Torvisen mukaan musiikillisen tekstin tasolla ahdistuksen mekanismeja. Kolmas analyysi sukeltaa musiikkiteoksen käsitettä koskevaan tieteelliseen keskusteluun musiikin ja ahdistuksen yhteyksistä. Hän on Helsingin ja Turun yliopistojen dosentti.

Torvisen erityisaloja ovat ekomusikologia, musiikkifilosofia, fenomenologinen musiikintutkimus, kulttuurinen musiikintutkimus, klassinen nykymusiikki sekä progressiivinen ja raskas rock. Hän on kirjoittanut monia kirjoja ja artikkeleita näistä aiheista. Musiikkitieteilijänä hän on muistuttanut, kuinka uskomukset esimerkiksi soittimen valmistajasta vaikuttavat ihmisten kokemukseen soittimen soinnista. 

Torvisen puoliso on musiikkitieteilijä, professori Susanna Välimäki.

## Julkaisuja
* Torvinen, Juha  – Tuovinen, Petri  (toim.): *Minä, säveltäjä: Nykysäveltäjät kirjoittavat työstään 2.* Summa, 2002. 
* Torvinen, Juha  – Padilla, Alfonso  (toim.): *Musiikin filosofia ja estetiikka: Kirjoituksia taiteen ja populaarin merkityksistä.* Yliopistopaino, 2005.  
* 
* Martinelli, Dario – Tarasti, Eero – Torvinen, Juha  (toim.): *Philosophies of performance.* Semiotic Society of Finland 2014. 
*  
* Torvinen, Juha – Hinkka, Harri  (toim.): Aika Normaalia: Tarinoita Eppu Normaalista.  Docendo, 2019. 
* 
*  
* Torvinen, Juha  – Hinkka, Harri  (toim.): Aika Normaalia: Juhlaversio. Docendo, 2026. 
* 

## Lähteet

## Aiheesta muualla
*Juha Torvinen Google Scholarissa (google.com)
Ääriviivoja

**Ääriviivoja** on suomalaisen laulaja-lauluntekijä Anssi Kelan seitsemäs sooloalbumi, joka julkaistiin 21. syyskuuta 2018. Kela on luonnehtinut levyä uransa monipuolisimmaksi, ja sillä kuullaan vaikutteita muun muassa Pink Floydilta, Pekka Pohjolalta ja Kelan omalta *Nummela*-albumilta. Alun perin Kelan suunnitelma oli hyödyntää taustayhtyettään koko levyllä, mutta hän päätyi lopulta työstämään kappaleita myös yksin kotistudiossaan. Lopullisella levyllä Kelan koko taustayhtyettä kuullaankin vain kahdella kappaleella. Albumin tuotannosta vastaavat Kela ja Jussi Jaakonaho. *Ääriviivoja* nousi julkaisuviikollaan Suomen virallisen albumilistan sijalle neljä. Fyysisellä albumilistalla levy nousi sijalle kolme.

Levyltä julkaistiin kolme singleä, joista ”Ilves” nousi Suomen kaupallisten radiokanavien soitetuimmaksi kappaleeksi.

## Kappaleet
Kaikki san. ja säv. Anssi Kela.

## Vastaanotto

*Ääriviivoja* sai pääosin positiivisen vastaanoton kriitikoilta. Levyn äänimaailma keräsi kiitosta, muun muassa Kalajokilaakson Jaakko Uusitalo totesi, että ”Kela ei 80-luvun psykoosissa ole tehnyt isoja kompromisseja ja tyyli sopiikin hänelle mainiosti”. Helsingin Sanomien Jarkko Jokelainen kuvaili levyä ”vauhkoontuneen tiedemiehen” luomukseksi, joka onnistuu ”hämmästyttämään mutta vielä useammin riemastuttamaan”. Keskisuomalaisen Aki Lehden mielestä *Ääriviivoja* oli ”positiivisesti levällään” ja  ”askel kohti uutta”.

Keskeisimpiä kritiikin kohteita olivat kappaleiden sanoitukset. Desibeli.netin Heikki Väliniemen mielestä levyn sanoitukset koostuivat ”mitättömistä kertomuksista”, jotka jäivät Soundin Lassi Linnolan mielestä ”häilyviksi tai sisällöltään merkityksettömiksi”. Aamusetin Ilkka Lapin mielestä sanoitukset liikkuivat ”pintatasolla” ja albumilla oli ”vahva välityön maku”.

## Tekijät

* Anssi Kela – laulu, basso, synabasso, kitarat, kosketinsoittimet, huuliharppu, perkussiot, konerumpujen ohjelmointi, tuotanto, äänitys

**Muut soittajat**
* Ville Kela – rummut (1, 3, 5, 7, 12), perkussiot (5)
* Tuomas Wäinölä – kitara (3, 5, 6, 8), mandoliini (3), taustalaulu (5)
* Antti Karisalmi – basso, taustalaulu (3, 5)
* Saara Metsberg – kosketinsoittimet (3, 5, 8), laulu (3), taustalaulu (5)
* Yona – laulu (4)
* Pope Puolitaival – saksofoni (8)
* Juho Viljanen – pasuuna (11)
* Verneri Pohjola – trumpetti (12)

**Tuotanto**
* Jussi Jaakonaho – tuotanto, äänitys, miksaus
* Arttu Peljo – miksaus (5)
* Svante Forsbäck – masterointi
* Jukka Immonen – A&R
* Vuokko Salo – valokuva
* Bifu – kannet

## Lähteet
Marauder (Interpolin albumi)

__NOTOC__

**Marauder** on yhdysvaltalaisen post-punk revival -yhtye Interpolin kuudes studioalbumi, jonka julkaisi Matador Records 24. elokuuta 2018. Albumilta julkaistiin kolme singleä: "The Rover", "Number 10" ja "If You Really Love Nothing". Albumin tuotti Dave Fridmann, jonka omistamassa studiossa albumi myös nauhoitettiin vuosina 2017–2018.

## Kappaleet
#
#
#
#
#
#
#
#
#
#
#
#
#

## Arvostelut
* Helsingin Sanomat: 
* Soundi: 

## Lähteet
Kilpaveneily

**Kilpaveneilyyn** kuuluu moottoriveneiden nopeuskilpailujen eri kilpalajeja. Suomessa kilpaillaan kahdessa päälajissa, ratakilpailuissa ja avomerikilpailuissa. Ratakilpailut ajetaan suljetulla radalla, joka on pituudeltaan 600–2&nbsp;000 metriä. Avoimilla vesillä ajettavien offshorekilpailujen reitit voivat olla jopa kymmeniä kilometrejä. Nopeuskilpailuja ajetaan moottoriveneiden lisäksi myös vesijeteillä. Niillä lajeina ovat ratakilpailut, endurance ja freestyle.

Kilpaveneilyssä tytöt ja pojat sekä naiset ja miehet kilpailevat samoissa sarjoissa. Lajin voi aloittaa 7-vuotiaana. Suomessa kuljettajalla tulee olla ohjaajalupa (kilpailulisenssi), jonka myöntää Suomen Purjehdus ja veneily -järjestö. Kuljettajan tulee myös kuulua veneilyseuraan. Moottoriveneiden nopeuskilpailut ovat olleet kesäolympialaisten lajina kerran, vuonna 1908 Southamptonissa.

Veneet jaetaan niiden koon, runkotyypin ja moottorin mukaan eri luokkiin.

**Rataveneluokat**
* SJ10
* GT15
* GT30
* O250
* Formula 4
* Formula 2
* Formula 1

**Offshore-luokat Suomessa**
* 3J
* TA
* 3A
* 3B
* TB
* 3C
* TC

Moottoriveneiden nopeuskilpailutoiminnassa järjestetään myös nopeusennätyskokeita. Nämä suoritetaan kilometrin mittaisella suoralla radalla. Rata ajetaan tunnin aikana kumpaankin suuntaan ja ennätykseksi tulee näiden kahden yrityksen keskiarvo. Ennätys voi olla myös keskituntinopeuteen perustuva aika. Suomalaisia kansainvälisesti menestyneitä kilpaveneilijöitä ovat muun muassa Sami Seliö, Juho-Matti Manninen, Sami Pennanen ja Pertti Leppälä.

## Lähteet

## Aiheesta muualla
Scott Morrison

**Scott John Morrison** (s. 13. toukokuuta 1968 Bronte, Uusi Etelä-Wales) on australialainen poliitikko. Hän oli liberaalipuolueen johtaja ja Australian pääministeri 2018–2022.

Morrison tunnetaan myös lempinimellä *ScoMo* (**Sco**tt **Mo**rrison).

## Tausta
Morrison syntyi vuonna 1968 presbyteeriseen perheeseen. Hänen isänsä oli poliisi sekä sitoutumaton paikallispoliitikko, joka toimi myös yhden kauden Waverlyn pormestarina. Ollessaan 9-vuotias, Morrison oli ensimmäistä kertaa mukana jakamassa vaaliesitteitä isänsä kampanjoidessa.

Morrison opiskeli maantietoa ja taloustiedettä Uuden Etelä-Walesin yliopistossa ja on tutkinnoltaan kandidaatti (BSc). Valmistuttuaan Morrison työskenteli mm. Australian turismia edistävillä tahoilla kuin myös liberaalipuolueen Uuden Etelä-Walesin osastolla.

## Poliittinen ura
Morrison nousi puolueen johtoon ja pääministeriksi valtataistelussa, jonka aloitti Pete Dutton haastamalla istuvan pääministerin Malcolm Turnbullin. Toisella äänestyskierroksella Morrison voitti Duttonin.

Morrison tunnetaan pragmaattisena ja jopa ujonpuoleisena poliitikkona. Hän on uskonnollinen konservatiivi, vastustaa saman sukupuolen avioliittoa mutta ei pidä meteliä kannastaan. Toimiessaan maahanmuuttoministerinä Tony Abbottin hallituksessa hän puolsi voimakkaasti Australian linjaa, joka kielsi turvapaikanhakijoita saapumasta maahan veneillään.

Parlamenttivaaleissa toukokuussa 2019 pääministeri Scott Morrisonin johtama koalitio voitti hieman yllättäen oppositiossa olleen työväenpuolueen, jolle mielipidemittaukset olivat ennustaneet vaalivoittoa. Pääministeri Morrisonin oikeistolainen hallituskoalitio jatkoi myös vaalien jälkeen.

Vuoden 2022 parlamenttivaalien tulosten tultua julki Morrison ilmoitti eroavansa puolueen puheenjohtajan tehtävästä huonon vaalituloksen takia. Hän onnitteli työväenpuolueen puheenjohtajaa Anthony Albanesea ja myönsi tappionsa. Morrison imoitti tammikuussa 2024 jättävänsä politiikan ja siirtyvänsä yksityissektorille.

Morrison sai mainetta Australian Covid-19-pandemian hoidosta. Lisäksi hän solmi Yhdysvaltain ja Britannian kanssa AUKUS-puolustussopimuksen.
Liittosopimus oli etenkin Kiinaa vastaan. Se johti myös Australian Ranskan kanssa sopimien kymmenien miljardien arvoisten sukellusvenekauppojen peruuntumiseen.

## Yksityiselämä
Morrison tapasi tulevan vaimonsa Jenny Warrenin heidän ollessaan 12-vuotiaita. He alkoivat seurustella neljä vuotta myöhemmin ja ovat olleet yhdessä siitä asti. Naimisiin pari meni vuonna 1990. Scott ja Jenny yrittivät lasta mm. keinohedelmöityksen avulla yhteensä 14 vuotta, kunnes parin esikoistytär Abigail Rose syntyi 7. heinäkuuta 2007. Scott nimitti tätä ihmeeksi. Myöhemmin parille syntyi myös toinen lapsi Lily vuonna 2009. Molemmat lapset syntyivät ilman keinohedelmöitystä. Lapset käyvät yksityistä baptistista koulua, ja Morrison kertoi vuonna 2018 tämän syyksi halunsa suojella lapsiaan "toisten arvoilta".

Uskonnolliselta vakaumukseltaan Morrison on helluntailainen ja kuuluu perheineen Horizon Church -nimiseen liikkeeseen. Hän on Australian ensimmäinen helluntailainen pääministeri.

## Kunnianosoituksia

*  Legion of Merit (Yhdysvallat, 2020)

## Lähteet
Hännilä

**Hännilä** on kylä Saarijärven kaupungissa Keski-Suomessa. Se sijaitsee seututien 633 varressa noin 10 kilometriä Saarijärven keskustasta lounaaseen. Vuoden 2012 lopussa Hännilässä asui 148 ihmistä, joista 27 oli yli 65-vuotiaita. 

1500- ja 1600-luvulla tehdyssä kyläjaossa Hännilä oli yksi Saarijärven yhdeksästä kylästä. Vuonna 1841 tehdyn kyläjaon mukaan Hännilän muodostivat kantatalot Taipale, Hännilä, Alatalo, Paavola ja näiden osatalot sekä Saarikoski.

Hännilässä toimi oma kyläkoulu vuodesta 1923 vuoteen 2000.

Lähempänä Saarijärven keskustaa, seututien 633 pohjoispuolella, sijaitsee Ranta-Hännilän kylä.

## Lähteet
Red Bull Air Race World Championship -kausi 2015

**Red Bull Air Race World Championship -kausi 2015** oli Red Bull Air Race World Championship -sarjan kymmenes kausi. Kauden kahdeksasta kilpailusta ensimmäinen järjestettiin Abu Dhabissa 13.–14. helmikuuta ja viimeinen Las Vegasissa 17.–18. lokakuuta. Master Class -luokan mestaruuden voitti brittiläinen Paul Bonhomme, jolle mestaruus oli uran kolmas. Challenger Classin voitti ranskalainen Mikaël Brageot.

## Lentäjät ja lentokoneet

### Master Class

### Challenger Class
Challenger Classissa kaikilla lentäjillä oli käytössään Extra 330LX.

## Kilpailukalenteri
Kausi alkoi Abu Dhabin osakilpailulla 13.–14. helmikuuta. Sitä seurasivat kilpailut Chibassa, Rovinjissa, Budapestissä, Ascotissa, Spielbergissä ja Fort Worthissä. Kauden päätti Las Vegasin osakilpailu 17.–18. marraskuuta.

Kauden kolmas osakilpailu oli alun perin tarkoitus järjestää Sotšissa, mutta maailman markkinatilanteen ja siitä seuranneiden epäsuosiollisten vaihtokurssien vuoksi sen korvasi Rovinj, jotta pääsylippujen hinnat saatiin pidettyä riittävän edullisina.

## Tulokset
### Master Class
Pisteet kahdeksalle parhaalle 12–9–7–5–4–3–2–1.

### Challenger Class
Pisteet viidelle parhaalle 10–8–6–4–2. Jokainen lentäjä osallistui vähintään kolmeen ensimmäisistä seitsemästä osakilpailusta. Näistä seitsemästä kilpailuista kolme parasta tulosta laskettiin mukaan kokonaispisteisiin, ja seitsemän kilpailun jälkeen kuusi parasta lentäjää pääsi mukaan kahdeksanteen kilpailuun, joka ratkaisi kärkikuusikon lopulliset sijoitukset.

#### Finaali
Kärkikuusikon sijoitukset kauden päättäneessä Las Vegasin kilpailussa, joka määritti myös lopulliset sijoitukset sarjassa.

## Lähteet
Osu!

**osu!** on australialaisen Dean "peppy" Herbertin julkaisema rytmipeli, joka julkaistiin Windowsille 16. syyskuuta 2007. Se on saatavilla myös MacOS:lle ja Windows Phonelle. *osu!* perustuu alun perin Nintendo DS:lle julkaistuun *[[Osu! Tatakae! Ouendan]]* -nimiseen rytmipeliin ja on saanut vaikutteita myös rytmipeleistä Taiko no Tatsujin, Beatmania IIDX ja Elite Beat Agents.

## Pelaaminen
*osu!*:ssa on neljä pelimuotoa: osu! (osu!standard), osu!taiko, osu!catch ja osu!mania.

Tavoitteena *osu!*:ssa on klikata ruudulle eri kohtiin ilmestyviä ympyröitä ja ”slidereita” musiikin tahtiin. Pelissä on myös ”spinnereitä”, jotka läpäistään liikuttamalla osoitinta ruudun keskipisteen ympäri mahdollisimman nopeasti. Ympyrät, sliderit, spinnerit ja musiikki muodostavat yhdessä niin sanotun "beatmapin". Beatmappeja voi tehdä ja julkaista kuka tahansa muiden pelattavaksi. 

*osu!taiko*-pelimuoto, jossa hakataan taikorumpua kappaleen tahdin mukaan, perustuu Namcon julkaisemaan rytmipelisarjaan Taiko no Tatsujin. osu!mania puolestaan, jossa pelityyli muistuttaa enemmän kosketinsoittimia, perustuu Beatmania IIDX-sarjaan. osu!catch pelimuodossa taas kerätään putoavia hedelmiä.
Anders Pryss (vanhempi)

**Anders Pryss (vanhempi)** eli *Andreas Haqvini, Aboensis* (3. kesäkuuta 1640 Turku – 14. maaliskuuta 1689 Kemiö) oli suomalainen kirkkoherra. Hänen vanhempansa olivat raatimiehenä, kämnerinotaarina ja merikapteenin poikana tunnettu Håkan Andersson Prytz (1610–1667) ja Kristina "Kerstin" Arvidsdotter Friis (1611–1683). Isänsä puolelta Anders kuului Ruotsista lähteneen Prytz-suvun turkulaiseen sukuhaaraan.

Anders valmistui Turussa ylioppilaaksi 1656-1657 ja vuoteen 1664 menneessä hän oli lukenut itsensä filosofian maisteriksi. Hän siirtyi jo seuraavana vuonna Turun tuomiokirkon ruotsalaisen seurakunnan kappalaiseksi. Kirkkoherran virka aukeni hänelle Kemiöstä vuonna 1678, kun etsittiin suomenkieltä taittavaa kirkkoherraa seurakuntaan, jossa jäsenistö koostui enemmistönä suomenkielisistä. Anders osoittautui kirkkoherran virassaan innokkaan määrätietoiseksi, joka kirkonkäyntiä laiminlyöviä ja seurakunnallisista velvollisuuksista vitkastelevia sanankuulijoitakin kohtaan ylläpiti kuria. Hän osoittautui myös hyvin suorasanaiseksikin, kyeten jopa julkisesti moittimaan yliopiston rehtoria jumalanpalveluksista myöhästelyn vuoksi. Vuotta ennen kuolemaansa, vuonna 1688, hän toimi Turun pappeinkokouksen saarnaajana.

Anders oli elämänsä aikana kahdesti naimisissa. Vuodesta 1665 alkaen hänen puolisonsa oli Turun akatemian matematiikan professorina tunnetun Simon Kexleruksen tytär Margareta. Ensimmäisen vaimon kuoltua Anders meni uudestaan naimisiin vuonna 1680 Kemiön edellisen kirkkoherran ja rovastin Johannes Pratanuksen tyttären, Margaretan kanssa. Kummastakin avioliitosta Andersille tiedetysti kertyi kaikkiaan neljä lasta: Anders, Johan, Gertrud ja Catharina.

## Lähteet
*
*
Puerto Ricon miesten lentopallomaajoukkue

**Puerto Ricon miesten lentopallomaajoukkue** edustaa Puerto Ricoa kansainvälisissä lentopallokilpailuissa.

Joukkue  on pelannut maailmanmestaruuskilpailuissa vuosina 1974, 2006, 2010, 2014 ja 2018. Paras sijoitus on kahdestoista vuodelta 2006.

Maailmancupissa Puerto Rico sijoittui kuudenneksi vuonna 2007.

## Lähteet
Bill Goldsworthy

**William Alfred Goldsworthy** (24. elokuuta 1944 Ontario, Kanada – 29. maaliskuuta 1996 Minnesota, Yhdysvallat) oli kanadalainen jääkiekkoilija. NHL-joukkue Dallas Stars on jäädyttänyt hänen pelinumeronsa 8.

## Pelaajaura

Goldsworthyn juniorivuosien joukkue oli Niagara Falls Flyers. Kaudella 1963–1964 Goldsworthy teki joukkueelle lähes 70 pistettä. Kaudeksi 1966–1967 hän siirtyi NHL:n Boston Bruinsin
riveihin. Seuraavana kautena hän pelasi Minnesota North Starsin NHL-joukkueessa saldolla 14+19=33. 1970-luvulla hän teki NHL.ssä jokaisella kaudellaan yli 60 pistettä. Hän lopetti
uransa liigassa vuonna 1978.

## Uran tilastot

### Kansainväliset turnaukset
Anneli Lehtisalo

**Anneli Lehtisalo** on suomalainen mediatutkija. Hän väitteli tohtoriksi Tampereen yliopistossa vuonna 2011 suomalaisista elämäkertaelokuvista.

## Teokset
*
*
*

## Lähteet
Luokkajuhla (vuoden 2002 elokuva)

**Luokkajuhla** on Ilari Nummen ohjaama suomalainen televisioelokuva vuodelta 2002. Eräs lukioluokka on sopinut tapaavansa tasan kymmenen vuotta lakkiaisista, ja niin myös käy. Luokkakokous alkaa.

## Juoni
On lämmin kevätilta. Muuan lukioluokka kokoontuu hotelliin kymmenen vuotta valmistumisensa jälkeen. He kirjoittivat ylioppilaiksi 1990-luvun lamavuosina ja nyt he ovat kolmenkympin hujakoilla. Paikalle pääsee kymmenkunta luokkalaista. Entiset luokkatoverit kertovat toisilleen selviytymisestään työelämässä, opinnoissa ja parisuhteissa. Juhla alkaa asiallisissa merkeissä ja etenee hilpeän nousuhumalaisen bailaamisen kautta laskuhumalaiseen toistensa sättimiseen, itsesääliin ja paljastuksiin, joita ei alkuillasta kerrottu.

Kuusi laudaturia kirjoittaneen Tanelin ratkaisu jättää yliopisto-opinnot väliin kummastuttaa luokkalaisia. Liina puolestaan on matkaillut Intiassa, missä hän on kohdannut absoluuttista köyhyyttä. Hän tiedostaa. Pelkonen tuo mukanaan uuden naisensa Marikan. Jenni tyrmistyy, sillä hän ja Pelkonen ovat hiljattain eronneet. Rikastunut Kai selvittelee bisneksiään puhelimitse kaiken aikaa, kunnes tajuaa sulkea kännykän, joka on vuosituhannen vaihteen huipputeknologiaa edustava Nokian kommunikaattori. Naiset puhuvat keskenään miehistä ja lapsihaaveistaan.

## Taustaa
*Luokkajuhla* kirjoitettiin alun perin Tampereen yliopiston näyttelijäntyön laitoksella keväällä 2001 järjestetylle elokuvanäyttelemisen kurssille, jonka ohjaajana toimi Ilari Nummi. Samainen NÄTY:n kurssi on lähes sellaisenaan myös Nummen ohjaaman televisioelokuvan roolituksessa.

## Musiikki
*Luokkajuhlassa* on diegeettisenä musiikkina useita 1960–1990-lukujen suosikkikappaleita, kuten Duran Duranin "Hungry Like the Wolf", Tom Jonesin "Green, Green Grass of Home" ja Kirkan "Hetki lyö". Elokuvassa on stereoääni.

## Julkaisut
*Luokkajuhla* sai ensi-iltansa jouluaatonaattona 2002. Yleisradio julkaisi sen maksuttomassa Areena-palvelussaan helmikuussa 2018, jossa se on katsottavissa vuoden ajan. Elokuun 2018 loppuun mennessä katselukertoja oli noin 43&nbsp;000.

## Näyttelijät

## Lähteet

## Aiheesta muualla
*''Luokkajuhla'' Yle Areenassa
*
Herbignac

**Herbignac** on kunta läntisessä Ranskassa Loire-Atlantiquen departementissa Pays de la Loiren alueella.

Kaupunki sijaitsee strategisesti tärkeällä paikalla Guéranden niemimaalla. Sieltä on aikoinaan hallittu Guéranden suolakauppaa. Tästä ajasta muistona on keskiaikainen linna Château de Ranrouët. Herbignac oli Bretagnen tärkein keramiikan valmistuspaikka roomalaisten hallintakauden jälkeen. Keramiikan valmistus kuitenkin päättyi vuonna 1945. Kaupungissa järjestetään yhä keramiikkanäyttelyitä, joissa esitellään siellä valmistettuja keramiikkatöitä.

## Aiheesta muualla

## Lähteet
Kubanin kansantasavalta

**Kubanin kansantasavalta** (, ) oli bolševikkivastainen valtio Venäjän sisällissodan aikana. Kubanin kansantasavalta käsitti Kubanin alueen.

Kubanin kansantasavalta julistautui itsenäiseksi 16. helmikuuta 1918. Kuban oli Ukrainan kansantasavallan liittolainen kunnes neuvostojoukot miehittivät sen. Kubanin kansantasavalta murskattiin 7. marraskuuta 1919, jolloin se oli ollut olemassa 21 kuukautta.

## Historia

Helmikuun vallankumouksen seurauksena Venäjän väliaikainen hallitus päätti jatkaa taistelua epäsuositussa Ensimmäisessä maailmansodassa. Päätöksen tuloksena Venäjän armeija alkoi hajota. Kubanin kasakat lähtivät rintamalta ja palasivat kotimaahansa suojelemaan sitä Turkin hyökkäykseltä. 

Venäjän keisarikunnan aikana Kubanin kasakoiden aluetta johti Tsaarin nimittämä Ataman. Maaliskuussa 1917 Kubanin Rada julisti itsensä ainoaksi johtoelimeksi. Kubanin Rada ilmoitti aikovansa perustaa sotilashallituksen, joka ottaisi Kubanin haltuunsa ja 17. kesäkuuta Kubanin kansantasavalta julistautui itsenäiseksi.

6. marraskuuta 1919 Anton Denikin määräsi Radan toiminnan lopetettavaksi ja pidätti atamaani  Alexander Filimonovin avustuksella kymmenen sen jäsentä. Pariisin rauhankonferenssin valtuuskunnan jäsen hirtettiin julkisesti syytettynä maanpetoksesta. Suurin osa kasakoista liittyi Etelä-Venäjän asevoimiin. Joulukuussa 1919 Denikin lyötiin ja oli selvää että Bolševikit valtaisivat Kubanin. Rada onnistuttiin kokoamaan uudelleen, mutta vuonna 1920 Puna-Armeija valtasi suurimman osa Kubanista ja Rada sekä valkoinen armeija häädettiin.

## Lähteet
1.  Minahan, James (2000). One Europe, Many Nations: A Historical Dictionary of European National. Greenwood Press. .

2. https://archive.is/20130706154947/http://kuban.in.ua/index.php/%D0%93%D0%B0%D1%80%D1%8F%D1%87%D1%96-%D0%BD%D0%BE%D0%B2%D0%B8%D0%BD%D0%B8/2013-04-07-22-54-26.html

3.As stated by Khoyski, Official Azerbaijan Archives, folio.895, list.1, w. 288, pp.28-49

4.Kubijovyč, Volodymyr (1963). Ukraine: A Concise Encyclopedia. Toronto: University of Toronto Press. pp. 790–793.

5.http://www.vesna.org.ua/txt/donvisn/t1/14.html

6.http://www.haidamaka.org.ua/0005.html
Mika Silvennoinen

**Mika Silvennoinen** on suomalainen näyttelijä. Hänet on kiinnitetty Kajaanin kaupunginteatteriin. Tampereen teatterilavoilta uransa aloittaneella Silvennoisella on ollut paitsi useita vakavia draamatehtäviä myös musikaalirooleja ja komediallisia rooleja. Silvennoinen on näytellyt niin ikään lastennäytelmissä. Uransa alkuvuosina hän näytteli myös muutamissa televisiotuotannoissa.

## Ura
Silvennoinen opiskeli näyttelijäksi Tampereen yliopiston teatterityön vuosikurssilla 1997–2001. Ammattiuransa alussa hän näytteli muun muassa Teatteri Telakassa ja Nälkäteatterissa. 2000-vuosikymmenen puolivälissä hänet kiinnitettiin Kajaanin kaupunginteatteriin.

Silvennoisen uran varhaisvaiheen roolitehtäviin lukeutuu Jeesus Teatteri Telakan näytelmässä *Telakan Kristus*, joka on Juha Hurmeen *Saunatrilogian* toinen osa. Trilogian kolmannessa osassa Silvennoinen näytteli Reiskan roolin.

Kajaanin kaupunginteatterissa Silvennoinen on näytellyt muun muassa Juhani Ahon tekstiin perustuvassa teoksessa *Juha*. Hän tulkitsi näytelmän toisen keskeisen miesosan eli vienankarjalaisen Shemeikan. Vuonna 2016 Silvennoinen näytteli Riitaojan roolin Juha Luukkosen ohjaamassa näytelmässä *[[Tuntematon sotilas]]*.

Jussi Sorjanen ohjasi Fjodor Dostojevskin tekstiin pohjautuvan näytelmän *Karamazovin veljekset* Sissilinnaan kevätkaudella 2018. Silvennoisella oli teoksessa isä Karamazovin rooli.

Raskaan sarjan draamatehtävien ohella Silvennoinen on näytellyt hupinäytelmissä ja lastennäytelmissä, kuten *Joulu III* ja *Koirien Kalevala*. Syyskaudella 2018 Silvennoisella on roolitehtävä Nikolai Gogolin satiirinäytelmään *[[Reviisori]]* perustuvassa komediassa *Tarkastaja tulee!*.

Puhe- ja musiikkiteatterin lisäksi Silvennoisella on ollut sivurooleja muutamissa Yleisradion tuottamissa televisiosarjoissa. Vuonna 2002 hänellä oli päärooli Ilari Nummen ohjaamassa televisioelokuvassa *[[Luokkajuhla (vuoden 2002 elokuva)|Luokkajuhla]]*.

## Valikoitu rooliluettelo

*A-Rab (*[[West Side Story]]*, 2004)
*Sexton (*Sexton*, 2006)
*Valère, amant d'Elise (*[[Saituri]]*, 2007)
*Shemeikka (*Juha*, 2008)
*Kari (*Tarpeettomia ihmisiä*, 2009)
*Useita rooleja (*Koirien Kalevala*, 2011)
*Konstantin Levin (*Anna Karenina*, 2014)
*Max (*[[Max ja Moritz]]*, 2015)
*Riitaoja (*Tuntematon sotilas*, 2016)
*Karamazov (*Karamazovin veljekset*, 2018)

## Filmografia
### Televisiosarjat
*Arvokkaasti (2000)
*Kirje isältä (2003)
*Tie Eedeniin (2004)
### Televisioelokuva
*Luokkajuhla (2002)

## Lähteet

## Aiheesta muualla
*Kajaanin kaupunginteatteri: Mika Silvennoinen 
*Kaleva: Sextonin riparilla on säpinää (23.1.2006)
*Yle Uutiset: Lapsiin tartutetaan teatterikipinää ilmaisilla näytöksillä (19.9.2011)
*Yle Uutiset: Pasifismi, pelko ja sodan tuhoava voima korostuvat Tuntemattoman uudessa näytelmäversiossa (16.2.2016)
La Chapelle-des-Marais

**La Chapelle-des-Marais** on kunta läntisessä Ranskassa Loire-Atlantiquen departementissa Pays de la Loiren alueella.

Kunta on tunnettu siellä valmistetuista Panier de Mayun -koreista. Nämä kastanjasta valmistetut korit ovat olleet perinteisesti Guéranden suolatyöntekijöiden käytössä. Mayun-korit ovat osa Ranskan kulttuuriperintöä.

## Aiheesta muualla

## Lähteet
Red Bull Air Race World Championship -kausi 2014

**Red Bull Air Race World Championship -kausi 2014** oli Red Bull Air Race World Championship -sarjan yhdeksäs kausi ja ensimmäinen vuosina 2011–2013 pidetyn kilpailutauon jälkeen. Kauden kahdeksasta kilpailusta ensimmäinen järjestettiin Abu Dhabissa 28. helmikuuta – 1. maaliskuuta ja viimeinen Itävallan Spielbergissä 25.–26. lokakuuta.

Ensimmäistä kertaa sarjan historiassa mukana oli nuorille lentäjille Challenger Class -luokka, joka järjestettiin rinnakkain varsinaisen mestaruussarjan kanssa. Master Class -luokan mestaruuden voitti brittiläinen Nigel Lamb ja Challenger Classin tšekkiläinen Petr Kopfstein.

## Lentäjät ja lentokoneet

### Master Class

### Challenger Class
Challenger Classissa kaikilla lentäjillä oli käytössään Extra 330LX.

## Kilpailukalenteri
Kausi alkoi Abu Dhabin osakilpailulla 28. helmikuuta – 1. maaliskuuta. Sitä seurasivat kilpailut Rovinjissa, Putrajayassa, Gdyniassa, Ascotissa, Dallasissa ja Las Vegasissa. Kauden päätti Spielbergin osakilpailu, joka korvasi alun perin Kiinaan kaavaillun kilpailun.

 – Kilpailupäivä peruttiin kovan tuulen vuoksi, ja pisteet jaettiin aika-ajotulosten perusteella.

## Tulokset
### Master Class
Pisteet kahdeksalle parhaalle 12–9–7–5–4–3–2–1.

### Challenger Class
Pisteet viidelle parhaalle 10–8–6–4–2. Jokainen lentäjä osallistui vähintään kolmeen ensimmäisistä seitsemästä osakilpailusta. Näistä seitsemästä kilpailuista kolme parasta tulosta laskettiin mukaan kokonaispisteisiin, ja seitsemän kilpailun jälkeen kuusi parasta lentäjää pääsi mukaan kahdeksanteen kilpailuun, joka ratkaisi kärkikuusikon lopulliset sijoitukset.

#### Finaali
Kärkikuusikon sijoitukset kauden päättäneessä Spielbergin kilpailussa, joka määritti myös lopulliset sijoitukset sarjassa.

## Lähteet
Kalmari (täsmennyssivu)

**Kalmari** voi tarkoittaa seuraavia:

* kalmarit (*Teuthida*), mustekalalahko
* kalmari (*Loligo vulgaris*), kalmarien lahkoon kuuluva mustekalalaji
* Kalmari, kylä Saarijärvellä
* Kalmari, sukunimenä:
** Anne Kalmari (s. 1968), suomalainen Keskustan kansanedustaja
** Eino Kalmari (1883–1935), suomalainen asutusneuvos
** J. R. Danielson-Kalmari (1853–1933), suomalainen historiantutkija, professori, poliitikko ja valtioneuvos
** Kaapo Kalmari (s. 2001), suomalainen pesäpalloilija
** Laura Österberg Kalmari (s. 1979), suomalainen jalkapalloilija
** Soile Kalmari (s. 1969), suomalainen jalkapalloilija
* kuvitteellisia henkilöitä:
** Jalmari Kalmari, tursas animaatiosarjassa *[[Paavo Pesusieni]]*

## Katso myös

* Kalmar (täsmennyssivu)
BK Opava

**Basketbalový klub Opava** on tšekkiläinen koripalloseura Opavasta. Se pelaa kotiottelunsa Hala Opavassa.

Seura perustettiin vuonna 1945. Se on voittanut Tšekin mestaruuden vuosina 1997, 1998, 2002 ja 2003 sekä Tšekin cup-mestaruuden vuosina 1997, 1998, 1999, 2001 ja 2003. Kaudella 2018–2019 Opava osallistuu Mestarien liigaan.

## Lähteet

## Aiheesta muualla
* Seuran verkkosivut 
* Seura eurobasket.com-sivustolla
BK Pardubice

**Basketbalový klub Pardubice** on tšekkiläinen koripalloseura Pardubicesta. Se pelaa kotiottelunsa Sportovní hala Dašickássa.

Seura perustettiin vuonna 1956. Se on voittanut Tšekin cup-mestaruuden vuosina 1994 ja 2016. Vuonna 1984 Pardubice voitti Tšekkoslovakian mestaruuden. Kaudella 2018–2019 seura osallistuu Mestarien liigaan.

## Lähteet

## Aiheesta muualla
* Seuran verkkosivut 
* Seura eurobasket.com-sivustolla